Activitati

JP RO EN

## Activități

### Media report

#### Articol publicat in revista hotelului APA, "Apple Town", nr.301

Presedintele RoCCIJa si Ambasadorul Romaniei au participat la evenimentul "Wine Tasting and Discussion about Japan".

Articolul poate fi vizualizat ca PDF aici

### 17 decembrie 2015 – Ambasada României

#### Masă rotundă cu membri ai Ligii Parlamentare de Prietenie Japonia-România

La 26 februarie 2015, la sediul ambasadei României la Tokyo, a fost organizată o masă rotundă pe teme economice, la care principalii invitați au fost membri ai Ligii Parlamentare de Prietenie Japonia-România. Au participat un grup de parlamentari conduși de Ichiro Aisawa, vicepreședintele ligii, printre care Toshiko Abe, ministru de stat pentru agricultură, pescuit și silvicultură, și membri ai Camerei de Comerț și Industrie a României în Japonia, conduși de Fumiya Sakow, președintele instituției. Din partea MAE nipon, a participat Satoshi Suzuki, director general adjunct pentru Europa.

În alocuțiunea sa, ambasadorul României a prezentat evoluțiile economiei românești din ultima perioadă, avantajele oferite investitorilor pe piața românească și domenii în care există, în continuare, oportunități de afaceri pentru firmele japoneze.

### 17 decembrie 2014 – Ambasada României

#### Simpozion dedicat împlinirii a 25 de ani de la revoluția din decembrie 1989

La 17 decembrie 2014, în organizarea misiunii și a Camerei de Comerț și Industrie a României în Japonia, a avut loc, la sediul ambasadei României în Japonia, un simpozion dedicat împlinirii a 25 de ani de la revoluția din 1989.
În prezentarea sa, ambasadoul României în Japonia, dl. Radu Șerban, a evocat momentele dramatice ale revoluției din decembrie 1989 și a trecut în revistă evoluția României în cei 25 de ani parcurși de la respectivul moment istoric, în plan politic, economic și cultural, inclusiv din perspectiva relațiilor cu Japonia.

Ambasadorul UE, dl. Viorel Isticioaia-Budura, a subliniat locul și rolul României în contextul european, cu accent pe dimensiunea economică și perspectivele de dezvoltare a relațiilor româno-japoneze în cadrul raporturilor de ansamblu dintre UE și Japonia.

Au mai luat cuvântul Ichiro Aisawa, membru al Camerei Reprezentanților, vicepreședinte al Ligii Parlamentare de Prietenie Japonia-România, Katsuhiko Eguchi, membru al Camerei Consilierilor, Fumiya Sakow, președintele Camerei de Comerț și Industrie a României în Japonia, Asama Aki, directorul general al companiei GH3 România, și Gabriela Amișculesei, întreprinzător român în Japonia.
Printre participanți, cca 60 de persoane, s-au numărat numeroși jurnaliști, inclusiv reprezentanți ai televiziunii Fuji TV, reprezentanți ai MAE japonez și ai comunității române din Japonia.